《再次前韵凡三叠 其一》
元代·叶颙

觌面依然旧日人，祗添尘土上衣襟。联床夜雨思前话，十载春风老壮心。

松径任教云满袖，宦途莫遣雪盈簪。山家活计还知否，诗卷茶瓶夜月琴。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。